U-I-283/08
Natisni
Opravilna št.:
U-I-283/08
Datum odločitve:
4. 12. 2008
ECLI:
ECLI:SI:USRS:2008:U.I.283.08
Akt:
Odlok o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03, in Uradni list RS, št. 133/03, 88/04, 134/04, 93/05, 114/05, 2/07 in 103/07)
Izrek:
Pobuda za začetek postopka za oceno ustavnosti in zakonitosti 11.a in 11.c člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03, in Uradni list RS, št. 133/03, 88/04, 134/04, 93/05, 114/05, 2/07 in 103/07) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Sergij Leban, Nova Gorica
Datum vloge:
24. 11. 2008
Vrsta odločitve:
sklep
Vrsta rešitve:
zavrženje
Dokument:
US28439
Dokument v PDF obliki:
U-I-283-08.pdf
78 KB
Prenesite datoteko
U-I-283/08-4
4. 12. 2008
SKLEP
Ustavno sodišče je v postopku za preizkus pobude Sergija Lebana, Nova Gorica, na seji 4. decembra 2008
sklenilo:
Pobuda za začetek postopka za oceno ustavnosti in zakonitosti 11.a in 11.c člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97 in 2/99, Uradne objave, št. 19/99, 24/2000, 1/02 in 4/03, in Uradni list RS, št. 133/03, 88/04, 134/04, 93/05, 114/05, 2/07 in 103/07) se zavrže.
Obrazložitev
1. Pobudnik izpodbija v izreku tega sklepa navedeni akt. Zatrjuje, da je v neskladju s 14. členom in s tretjim odstavkom 153. člena Ustave ter z 61. členom Zakona o stavbnih zemljiščih (Uradni list SRS, št. 18/84 in nasl. – ZSZ). Pravni interes utemeljuje z zatrjevanjem, da je zavezanec za plačilo nadomestila za uporabo stavbnega zemljišča na območju Mestne občine Nova Gorica. Prilaga odločbo o odmeri nadomestila za leto 2008.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08). Iz razlogov, navedenih v citiranem sklepu, pobudnik še ne izkazuje pravnega interesa za oceno ustavnosti in zakonitosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodnika mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar in Jan Zobec. Sklep je sprejelo soglasno.
Jože Tratnik
Predsednik